Ateitininkai.lt

Vaikinų stovykla
2022-07-25 08:00 - 2022-07-29 17:00 (Europe/Vilnius)
Kviečiame 14-20 metų vaikinus liepos 25-29 dienomis drauge stovyklauti miške, maudytis ežere, miegoti po atviru dangumi, žygiuoti, kurti laužą, praleisti laiką šaunioje draugijoje ir pažinti Dievą.
Registracija iki liepos 23 d.
DATA: liepos 25-29 d.
VIETA: Smalvos ežeras, Zarasų raj.
KAINA: 60 Eur
VADOVAI: Artūras Ševeliovas, kun. Domingo Avellaneda
Jei kils klausimų, rašykite: domingoavellaneda@ive.org
Stovyklos organizatorių informacija

Studentų ateitininkų sąjungos dviračių žygis
2022-07-16 08:00 - 2022-07-17 17:00
SAS po pasibaigusių egzaminų kviečia pažymėti vidurvasarį ant dviračių! Liepos 16-17 d. tavęs laukia nepamirštama patirtis – dviračių žygis po Aukštaitiją.
P.S. Prieš registruojantis labai rekomenduojame įvertinti savo galimybes, nes pirmą dieną laukia 60-70 km Aukštaitijos kalvomis, o antrąją – dar 30-40 km!
REGISTRACIJA

Jaunųjų ateitininkų stovykla | 1 pamaina
2022-07-15 08:00 - 2022-07-24 17:00 | Berčiūnų ateitininkų stovykla, Kurorto g. 13, Panevėžys, Lietuva
Registracija į stovyklą

MAS vasaros žygis
2022-07-07 08:00 - 2022-07-11 17:00
Moksleivi!
Ar esi pasiruošęs pasinerti į naują nuotykį? Įvairiapusiškai išbandyti savo jėgas?
Puiki žinia, jog liepos 7-11 dienomis moksleiviai leidžiasi į kasmetinį žygį, kurio metu susipažins su Žemaitijos kraštu!
Žygis prasidės nuo Pajūrio miestelio Švč. Trejybės bažnyčios, o pasibaigs Varniuose, Lūkšto ežero kempinge.
Ką reiškia „Pasūdyk Žemaitiją“?
Tai yra misijinis žygis. Jo tikslas – keliauti per Lietuvą sūdant ją. Sūdymas – tai visa ko atnaujinimas Kristuje. Žygio metu sūdysime Žemaitiją savo gerais darbais.
Daugiau informacijos dėl kainos, nuvykimo ir kitų detalių paskelbsime netrukus.
Jei baigei 7-12 klasę, nedvejok, pagriebk draugą ir žygiuojam!
REGISTRACIJA

Jaunųjų vadovų mokymai
2022-06-26 08:00 - 2022-07-01 17:00 | Berčiūnų ateitininkų stovykla, Kurorto g. 13, Panevėžys, Lietuva
Ateitininkų federacijos kviečia į seminarų ciklą Berčiūnuose birželio 26 – liepos 1 dienomis. Kursai skirti stovyklų, akademijų bei savaitgalių vadovavimo kompetencijoms kelti, dalyviams nuo 17 metų.
Šių kursų dalyviams bus išduodami pedagoginių-psichologinių žinių kursų išklausymo pažymėjimai. Šie pažymėjimai yra būtini norint tapti vadovu Ateitininkų federacijos vykstančiuose renginiuose. Kursų pažymėjimas galioja ir ne ateitininkų veikloje.
KURSŲ TEMOS:

Psichologiniai iššūkiai vadovo darbe;
Vadovas – lyderis;
Komandinis darbas.

REGISTRACIJA iki birželio 7 d.
VIETŲ SKAIČIUS RIBOTAS
DALYVIO AUKA:
ateitininkams: 40 Eur
ne ateitininkams: 65 Eur
*Dalyvio mokesčio dydis neturi būti kliūtis dalyvauti renginyje. Apie tai praneškite el. paštu ir drauge spręsime susiklosčiusią situaciją.
**Kursų vertė yra 280 Eur žmogui.
Kilus klausimams rašykite: af@ateitis.lt
-AF sekretoriato informacija
Už paramą dėkojame Jaunimo reikalų departamentui prie Socialinės apsaugos ir darbo ministerijos bei Ateitininkų fondui.

ILAK 30
2022-06-25
Mieli bičiuliai, Švento Ignaco Lojolos kuopai atėjo rimtas #30 jubiliejus. Kviečiame jį minėti drauge su dabartiniais kuopos nariais Dotnuvoje. Laukiami visi buvę nariai, globėjai, bičiuliai ir jų šeimos.
REGISTRACIJA

Talka Berčiūnuose
2022-06-17 08:00 - 2022-06-19 17:00 | Berčiūnų ateitininkų stovykla, Kurorto g. 13, Panevėžys, Lietuva
BERČIŪNŲ ATEITININKŲ STOVYKLA ŠIAIS METAIS ŠVENČIA 30-METĮ!
Norint, kad šios vasaros stovyklautojai turėtų galimybę džiaugtis tvarkinga stovykla, kviečiame ateitininkus, esamus ir buvusius vadovus, stovyklos mylėtojus ir bičiulius į T A L K Ą Berčiūnuose!
KADA: Birželio 17–19 d.
KUR: Berčiūnų ateitininkų stovykla (Kurorto g. 14, Panevėžys)
REGISTRUOKITĖS IR APŽVELKITE BŪSIMUS DARBUS.
Daugiau žinių apie darbus talkos metu gali suteikti:
Živilė Urbienė
rašykite: zivile.u@gmail.com
skambinkite: +37061405298.
Valdas Malinauskas
rašykite: valdas.malinauskas@gmail.com
skambinkite: +37068548244
– – – – – –
Norintys, bet negalintys atvykti, gali prisidėti auka prie Berčiūnų stovyklavietės gerovės kūrimo.
VšĮ „Berčiūnų ateitininkų stovykla“
[REDACTED]
Paskirtis: Auka stovyklavietei
(Swedbank)
-Berčiūnų ateitininkų stovyklos 30-mečio komiteto ir Berčiūnų ateitininkų stovyklos administracijos informacija

Panevežio krašto stovykla
2022-05-27 08:00 - 2022-05-29 17:00 | Berčiūnų ateitininkų stovykla, Kurorto g. 13, Panevėžys, Lietuva

SAS žygis
2022-05-21 08:00 - 17:00
Prisijunk, keliauk kartu ir patirk 100 procentinį įkvėpimo laiką, keliaujant persmelktais vilties, tikėjimo ir stiprybės takais!!
Tavęs lauks gera nuotaika, be galo gražūs gamtos vaizdai ir nepamirštami įspūdžiai keliaujant maršrutu: Vievis – Žasliai
REGISTRACIJA aktyvi iki gegužės 20 d.
MOKESTIS:
SAS nariams ir pirmakursiams – 5 Eur, įžodžio nedavusiems ir kietiems – 7 Eur.

AF suvažiavimas
2022-04-23 10:00 - 17:00 | Ateitininkų rūmai, Laisvės al. 13, Kaunas, Lietuva
Visa informacija apie Kaune vykstantį Ateitininkų federacijos suvažiavimą netrukus bus paskelbta.

MAPA'22
2022-04-20 08:00 - 2022-04-23 17:00 | Kaunas, Laisvės al. 13, Kaunas, Lietuva
Informacija apie renginį bus paskelbta netrukus.

SAŽA'22
2022-02-25 17:00 - 2022-02-27 15:00 | Šiluva
SAŽA’21 bus apie ateitį.
Esame ateities žmonės. Mūsų pasirinkimai lems, kokie būsime rytoj, po dešimt, dvidešimt ar penkiasdešimt metų. Nuo mūsų pastangų, darbo, atsidavimo priklausys ne tik asmeninė laimė, bet ir Lietuvos likimas.
Per šią studentų akademiją kviečiame pagalvoti apie savo ateitį. Akademijos paskaitininkai pasidalins savo keliu į sėkmę, požiūriu į globalius ir lokalius iššūkius, žvilgsniu į pasaulio ir valstybės perspektyvas. Mūsų dienų visuomenei reikia suprantamo liudijimo, kad tikėjimas yra sėkmingos asmenybės pagrindas. Pozityvus ir įkvepiantis liudijimas yra kelias į visos valstybės gerovę – galimybė kurti vieną didelę Lietuvos sėkmės istoriją! Akademijos metu laukiame liudijimų, bendrystės ir įkvėpimo!
REGISTRACIJA
KAINA
• Šalpa (su pagrindimu) – 45 Eur;
• Įprasta (be įžodžio) – 55 Eur;
• Įprasta (ateitininkams susimokėjusiems nario mokestį, ir pirmakursiams kandidatams) – 50 Eur.
• Dosnu – 65 Eur.
Dalyvio auką už akademiją pervesti iki vasario 23 d. į šią sąskaitą: [REDACTED]
Gavėjo pavadinimas: Ateitininkų Federacija. Mokėjimo paskirtis: Vardas Pavardė už SAŽA. Patvirtinantį dokumentą reiks pristatyti registracijos metu.
P.S. Akademijos kaina neturi būti kliūtis dalyvauti. Dėl finansinių klausimų rašyk el. paštu sas.ateitis@gmail.com.

Valstybės atkūrimo dienos labdaringas pokylis
2022-02-16 18:00 - 21:00 | Ateitininkų rūmai, Laisvės al. 13, Kaunas, Lietuva
Kaip ir kiekvienais metais taip ir šiemet Ateitininkų fondas valstybės atkūrimo dieną kviečia minėti drauge su ateitininkais iškilmingame, labdaringame pokylyje.
Visi šiais metais renginio metu surinkti pinigai bus skirti Berčiūnų ateitininkų stovyklavietei!
D A T A: 2022 m. vasario 16 d., 18val.
V I E T A: Istoriniai ateitininkų rūmai (Laisvės al. 13, Kaunas)
bilieto kaina: 20 Eur
studentams: 15 Eur
Renginio metu kviesime įsigyti labdaringos loterijos bilietų. Vieno bilieto kaina – 5 Eur (bus priimami tik gryni pinigai).

Aprangos kodas: juodas kostiumas.

Registracija ir bilietai

Daugiau informacijos apie aukciono ir loterijos prizus, programą bei vedėjus jau netrukus facebook renginyje.

*Dėl epidemiologinės situacijos organizatoriai pasilieka teisę reikalui esant renginį perkelti į virtualią erdvę.

MAŽA
2021-12-28 - 2022-01-01
Vienas jaunas tėtis dalinosi savo patirtimi: „besimokydamas mokykloje buvau prie šaunesniųjų klasėje. Labai lengvai ką nors apkalbėdavome ar išjuokdavome. O dabar mano dukra jau eina į darželį ir suprantu: juk kiekvienas ten esantis vaikas kažkam yra sūnus ar dukra. Kažkam jis yra išskirtinis ir mylimiausias.“
Šis tėtis pasidalino savo žvilgsniu ir šitaip perdavė savo patirtį. Tie, kurie jį išgirdo, nuo šiol matys pasaulį ne tik savo, bet ir jo akimis.
Labai svarbi kalbėjimo apie patirtį kalba yra MENO kalba. Ar mokame ja kalbėti? Ar skiriame laiko bent jau įsiklausyti, kokią patirtį, kas ir kaip perteikia kurdamas?
Juk jei išmoksime matyti šio pasaulio grožį ne tik savo, bet ir kitų akimis, jo pamatysime daug daugiau. Kviečiame į nuotolinę žiemos akademiją! Susimatykime virtualioje erdvėje!
Šį kartą registruotis kviečiame visus norinčius!
Tie, kurie anksčiau siuntė rašinius, siekdami dalyvauti rudens ar žiemos akademijoje, po nuotolinės akademijos sulauks savo rašinių komentarų bei mažos dovanėlės nuo Akademijų komiteto paštu. Taip pat bus išrinktas geriausio rašinio autorius, kuris laimės kelialapį į artimiausią gyvai vyksiančią akademiją.
REGISTRACIJOS ANKETA
registruotis kviečiame iki gruodžio 27 d.
Turite klausimų? Parašykite: akademijos@ateitis.lt.
-MAS akademijų komitetas
Už paramą dėkojame Jaunimo reikalų departamentui prie Socialinės apsaugos ir darbo ministerijos bei Lietuvių katalikų religinei šalpai

AF strateginis savaitgalis
2021-12-04 08:00 - 2021-12-05 17:00

Korp!Gaja šventė
2021-11-28 13:00 - 19:00
Visą informaciją rasite ČIA.

BASA'21
2021-11-26 - 2021-11-28
Moksleivi ateitininke,
Džiaugiamės pranešdami, kad po 4 metų grįžta BASA kursai!
Šie kursai yra skirti tik moksleivio ateitininko įžodį davusiems moksleiviams, kurių metu gilinsimės į svarbią temą, atliksime daug praktinės veiklos. Šių metų kursų tema: Kibernetinis saugumas.
Dabarties metu, kai didžiąją laiko dalį praleidžiame prie kompiuterių ar telefonų, svarbu atpažinti ir žinoti, kaip apsisaugoti nuo kylančių grėsmių.
KADA? lapkričio 26-27 dienomis
KUR? Kulautuvoje
Kursai dalyviams nemokami.
Nors norėtųsi, kad kursuose galėtų dalyvauti kuo daugiau žmonių, tačiau vietų skaičius labai ribotas.
Tam, kad išsiaiškintume, ar esi vertas(-a) dalyvauti kursuose, tau reikės:

Užsiregistruoti
Atlikti Užduotį

Kilus klausimams kreipkitės: moksleiviai.ateitininkai@gmail.com
Už paramą dėkojame Jaunimo reikalų departamentui prie Socialinės apsaugos ir darbo ministerijos bei Lietuvių katalikų religinei šalpai

SARA'21
2021-11-26 - 2021-11-28 | Kaunas, Laisvės al. 13, Kaunas, Lietuva
SARA’21 „Prieš vartodami politines ideologijas, perskaitykite pakuotės lapelį”
Mes taip uoliai skatome maisto sudėtį, tikriname, ar etiškai pagaminti mūsų drabužiai. O jeigu šį uolumą pritaikytume ir vartodami politines ideologijas?
Per šią studentų ateitininkų akademiją kviečiame savęs paklausti – ar tu 1910 metais būtum tapęs ateitininku? O gal būtum įsijungęs į socialistų arba tautininkų-liberalų kurtus ratelius.
Ką žinojo ateitininkai kuriantis pirmajai Lietuvos respublikai ir ką reikėtų žinoti mums šiandien. Mes taip pat esama politinio proceso dalis ir nežinia, kada galėsime į jį pažiūrėti iš šono. Kaip numatyti politinio vyksmo rezultatus jų dar nesulaukus?
Studentų Ateitininkų Rudens akademijoje (SARA) tarsimės su istorikais, teisininkais, teologais ir filosofais – ką reiškia formuoti savo pasaulėžiūrą ir kaip nuspėti politinių judėjimų kryptį.
Negana to, L A U K S:
• Įkvepiančios vakaro programos;
• Puikios pažintys su katalikais studentais;
• Aktualūs pranešimai akademijos tema;
• Jaukūs „Domus Pacis” namai piligrimams, įsikūrę veikiančio vienuolyno teritorijoje!
Data: lapkričio 26-28 d.
Vieta: Domus Pacis; Kaunas.
Būtina REGISTRACIJA iki lapkričio 24 d.

K A I N A:
• Šalpa – 40 Eur (su pagrindimu);
• Įprasta – 55 Eur;
(Ateitininkams, susimokėjusiems nario mokestį, ir pirmakursiams kandidatams – 45 Eur);
• Dosnu – 65 Eur.
Dalyvio auką už akademiją pervesti iki lapkričio 25 d. į šią sąskaitą: [REDACTED]
Gavėjo pavadinimas: Ateitininkų Federacija
Mokėjimo paskirtis: Vardas Pavardė už SARA.
Patvirtinantį dokumentą reiks pristatyti registracijos metu.
P.S. Akademijos kaina neturi būti kliūtis dalyvauti. Dėl finansinių klausimų rašyk el. paštu: sas.ateitis@gmail.com
Už paramą dėkojame Jaunimo reikalų departamentui prie Socialinės apsaugos ir darbo ministerijos bei Lietuvių katalikų religinei šalpai

Šv. Tomo Moro 5 gimtadienis
2021-11-25 18:00 - 21:00 | Domus Maria, Aušros vartų g. 12, Vilnius
2016 metų lapkritį susikūrė politikos mokslų studentus ir alumnus vienijantis Studentų ateitininkų sąjungos Šv. Tomo Moro politologų klubas.
Šiemet Klubui sueina penkeri – tad jau lapkričio 25 dieną kviečiame švęsti drauge! Mūsų laukia vyskupo Dariaus Trijonio aukojamos šventosios Mišios, provokuojantys visuomenėje gerai žinomų intelektualų pranešimai, gyva muzika, gausios vaišės ir kiti džiaugsmai.
Programa:
18:30 val. Mišios Šv. Kazimiero bažnyčioje (Didžioji g. 34, Vilnius)
19:30 val. vakarėlis Domus Maria viešbučio salėje (Aušros Vartų g. 12, Vilnius)
Kad žinotume bent apytikslį dalyvių skaičių, kviečiame registruotis. Nuoroda: https://forms.gle/8NgUtYYQejhM8J1K6
Su nekantrumu laukiame! Iki susitikimo!

Nuotoliniai globėjų kursai
2021-11-24 18:00 - 20:00

Vilniaus miesto kuopų išvyka
2021-11-21 08:00 - 17:00

Panevėžio krašto ateitininkų šventė
2021-11-20 11:00 - 17:00 | Panevėžys
KVIEČIAME!
Kaip ir kiekvienais metais, Panevėžio krašto valdyba kartu su Panevėžio Jurgio Tilvyčio-Žalvarnio kuopa, maloniai visus kviečia praleisti dieną kartu su ateitininkiška kompanija!
Šiais metais šventė vyks lapkričio 20 dieną. Renginys prasidės 11 val. šv. Mišiomis Panevėžio Švč. M. Marijos Nekaltojo Prasidėjimo koplyčioje.
Primename, kad renginyje dalyviai nuo 16 metų privalės turėti galimybių pasą.
Iki lapkričio 18 dienos būtina užpildyti registracijos formą.
Rėmėjai: Jaunimo reikalų departamentas prie SADM.

JAS pasiruošimo savaitgalis
2021-11-12 18:00 - 2021-11-14 15:00 | Vieta be pavadinimo, Birštonas

Protmūšis „Ko nežino Pakštas?"
2021-11-10 19:00 - 21:00
MAS valdyba su džiaugsmu praneša apie protmūšio „Ko nežino Pakštas?“ sugrįžimą!
Žaidimai vyks kartą per mėnesį nuotoliniu būdu. Rekomenduojame burtis į komandas nuo keturių iki aštuonių žmonių.
Registracija
Jei komandos neturi, bet turi norą dalyvauti, vis tiek registruokis ir komanda suras tave!
Susitikime pirmajame žaidime, kuris vyks jau lapkričio 10 d.

SAS kandidatų kursai
2021-11-07 | Kaišiadorys, Lietuva

Kuopų globėjų kursai Kaune
2021-10-03 | Kaunas, Laisvės al. 13, Kaunas, Lietuva

SAS rudens žygis
2021-10-02 08:00 - 2021-10-03 17:00 | Vieta be pavadinimo, Varėna - Marcinkonys

ASS netradicinis savaitgalis
2021-10-02 - 2021-10-03 | Berčiūnų ateitininkų stovykla, Kurorto g. 13, Panevėžys, Lietuva

Kuopų globėjų kursai Telšiuose
2021-10-02 | Vieta be pavadinimo, Telšiai

Kuopų globėjų kursai Panevėžyje
2021-09-26 | Vieta be pavadinimo, Panevėžys
